ഇന്ത്യയുടെ സ്നേഹവും സമ്മാനവുമായി അംബാസഡര് അഫ്ഗാന് ക്യാമ്ബില് ദോഹ: പിറന്നമണ്ണില് ജീവിതം ദുഷ്കരമായപ്പോള് രാജ്യം വിട്ട് ഓടിപ്പോവാന് വിധിക്കപ്പെട്ട്, ഖത്തറില് അഭയം തേടിയ അഫ്ഗാന് പൗരന്മാരെ കാണാന് ഇന്ത്യന് അംബാസഡറെത്തി. ചൊവ്വാഴ്ച വൈകീട്ടോടെയായിരുന്നു ഇന്ത്യയുടെ സ്നേഹവും പിന്തുണയും അറിയിക്കാനായി സമ്മാനപ്പൊതികളുമായി അംബാസഡര് ഡോ. ദീപക് മിത്തലും ഭാര്യ അല്പ്ന മിത്തലും ഖത്തര് സര്ക്കാര് ഒരുക്കിയ ക്യാമ്ബിലെത്തിയത്. ഖത്തര് വിദേശകാര്യമന്ത്രി സഹമന്ത്രി ലുല്വ അല് കാതിറിെന്റ നേതൃത്വത്തില് അംബാസഡറെയും സംഘത്തെയും സ്വീകരിച്ചു. അഭയാര്ഥി ക്യാമ്ബില് കഴിയുന്ന കുഞ്ഞുങ്ങളെയും സ്ത്രീകളെയും മുതിര്ന്നവരെയും കണ്ട ഇന്ത്യന് നയതന്ത്ര പ്രതിനിധി അവരുമായി കുശലാന്വേഷണങ്ങള് നടത്തി. ഇന്ത്യയുടെ സ്നേഹവായ്പുകളും പിന്തുണയും കൈമാറി. ക്രിക്കറ്റ് കളിയില് തല്പരരായ യുവാക്കള്ക്ക് ക്രിക്കറ്റ് കിറ്റുകള് സമ്മാനിച്ചു.മുതിര്ന്നവര്, സ്ത്രീകള്, കുട്ടികള് തുടങ്ങി എല്ലാ തരക്കാര്ക്കും വെവ്വേറെ തന്നെ വസ്ത്രങ്ങള് സമ്മാനിച്ചു. ഖത്തറിലെ ഇന്ത്യന് പ്രവാസി സമൂഹത്തിെന്റ ഉപഹാരമെന്ന നിലക്ക് ഐ.സി.ബി.എഫാണ് വസ്ത്രങ്ങള് നല്കിയത്. കുട്ടികളുമായി അംബാസഡര് സംവദിച്ചു. തുടര്ന്ന് വിദേശകാര്യമന്ത്രി സഹമന്ത്രി ലുല്വ അല് കാതിറുമായും അംബാസഡര് സംസാരിച്ചു. ഇന്ത്യന് പൗരന്മാര് ഉള്പ്പെടെ പതിനായിരക്കണക്കിനാളുകളെ അഫ്ഗാനില്നിന്ന് യഥാസമയം ഒഴിപ്പിക്കാന് ഖത്തര് നടത്തിയ പ്രയത്നങ്ങള്ക്ക് അംബാസഡര് നന്ദിയര്പ്പിച്ചു. ഇന്ത്യന് എംബസി ഫസ്റ്റ് സെക്രട്ടറി ധന്രാജ് സേവ്യര്, ഐ.സി.ബി.എഫ് പ്രസിഡന്റ് സിയാദ് ഉസ്മാന് തുടങ്ങിയവരും അംബാസഡര്ക്കൊപ്പമുണ്ടായിരുന്നു. ആഗസ്റ്റ് 15ന് താലിബാന് കാബൂള് പിടിച്ചടക്കിയതിനു പിന്നാലെയാണ് അഫ്ഗാനില്നിന്നും വിദേശികളും സ്വദേശികളും രാജ്യം വിടാന് ആരംഭിച്ചത്.അമേരിക്കന്, നാറ്റോ സേനകള്ക്കൊപ്പം ജനങ്ങളെ സുരക്ഷിതമായി ഒഴിപ്പിക്കുന്നതില് ഖത്തറും നേതൃപരമായ പങ്കുവഹിച്ചു. ഖത്തര് അമിരി എയര്ഫോഴ്സിന്െറ വിമാനങ്ങളിലായിരുന്നു കൂടുതല് പേരെയും രാജ്യത്തിന് പുറത്തെത്തിച്ചത്. അമേരിക്ക, യൂറോപ്പ്, ഇന്ത്യ ഉള്പ്പെടെ വിവിധ രാജ്യങ്ങളിലെ പൗരന്മാരെയും സുരക്ഷിതമായി അഫ്ഗാന് പുറത്തെത്തിക്കാന്കഴിഞ്ഞു. 60,000ത്തോളം പേരാണ് ഇതിനകം ഖത്തര് വഴി വിവിധ രാജ്യങ്ങളിലെത്തിയത്. 20,000ത്തോളം പേര് ഇപ്പോഴും ഖത്തറിലുണ്ട്. ലോകകപ്പിന് സന്ദര്ശകരെ വരവേല്ക്കാനായി ഒരുക്കിയ ബഹുനില പാര്പ്പിട സമുച്ചയങ്ങള് അത്യാധുനിക സജ്ജീകരണങ്ങളോടെ താമസത്തിന് വിട്ടു നല്കിയാണ് ഖത്തര് അഫ്ഗാനി പൗരന്മാരെ വരവേറ്റത്. രാജ്യം സന്ദര്ശിച്ച അമേരിക്കന് വിദേശകാര്യ സെക്രട്ടറി ആന്റണി ബ്ലിങ്കന് ഉള്പ്പെടെ വിവിധ ലോകനേതാക്കളുമായി ഇതിനകംതന്നെ ക്യാമ്ബ് സന്ദര്ശിച്ചിരുന്നു.